भूराजनीतिक खेलमा भासिंदै गएको नेपालको केन्द्रीय राजनीतिमा संशोधनको मुद्दा झनै पेचिलो बनेको छ । भारतीय राष्ट्रपति प्रणव मुखर्जीको नेपाल भ्रमणमा संशोधनको कुरा जुन ढंगले उठ्यो र कांग्रेस सभापति भारत भ्रमणप्रति उत्तरी छिमेकी चीनले देखाएको चासोले पनि यसलाई अझ रोचक बनाउने छ । वर्तमान सत्तागठबन्धनका नेताहरूको क्रियाकलापप्रति चीनले सरोकार देखाएका सुचना सार्वजनिक भएका छन् । भलै, परराष्ट्र मन्त्रालयले त्यसको खण्डन गरेको होस्, नेपाल मामिलामा चीन चुप नरहेको संकेत भने यसले दिएको छ ।
